Festival Filem Malaysia ke-31

Festival Filem Malaysia ke-31 (31st Malaysian Film Festival) atau FFM31 disampaikan oleh Perbadanan Kemajuan Filem Nasional Malaysia (FINAS) untuk filem-filem terbaik tahun 2019. Sebanyak 67 filem telah dipilih untuk bertanding di festival ini dan tema bagi acara ini ialah  Inspirasi Sinemaku: Tanpa Sempadan. Susulan pandemik COVID-19, acara ini telah ditunda dan berkemungkinan tarikh baharu FFM31 diputuskan antara Julai hingga Ogos depan. Ia dijadualkan akan berlangsung pada 18 April 2020, namun berikutan pandemik COVID-19 di Malaysia, ia ditunda ke 2021.

Gambaran keseluruhan
Pengumuman rasmi FFM31 diadakan pada Januari 2020. "Inspirasi Sinemaku: Tanpa Sempadan" dipilih sebagai tema untuk FFM31, karya yang bakal dipertandingkan termasuk 35 filem dalam bahasa Melayu; Mandarin dan Kantonis (15), Tamil (12), animasi (empat) serta sebuah filem yang mewakili kategori lain.

Malam kemuncak FFM31 akan disiarkan secara langsung melalui Astro pada jam 9 malam. Majlis perasmian festival itu akan diadakan di Panggung Sari, Istana Budaya pada 9 April 2020. Empat kategori anugerah iaitu Dokumentari Terbaik, Filem Pendek Terbaik, Filem Cereka Animasi Terbaik dan Filem Digital terbaik diperkenalkan semula. Buat kali pertama, kategori Tatarias Terbaik dipertandingkan pada penganjuran kali ini.

Penangguhan Acara FFM31 dan Bantahan Pelakon
Berikutan perlaksanaan Perintah Kawalan Pergerakan Malaysia akibat pandemik COVID-19 di Malaysia, FFM 31 telah ditunda penganjurannya sehingga 2021. Ekoran penangguhan acara FFM31 ke bulan Oktober 2021 dimana pada ketika itu dunia sedang menghadapi impak ekonomi dan ancaman kesihatan akibat COVID-19, beberapa pelakon terkenal tampil membuat bantahan terhadap penganjuran acara ini dan menggesa FINAS membatalkan terus . Bekas pemenang FFM, Afdlin Shauki dan Umie Aida, contohnya, berharap FINAS lebih menumpu kepada menyalurkan bantuan kepada artis-artis dan pekerja filem yang menghadapi masalah kehilangan pendapatan akibat pandemik. . Acara ini akhirnya ditunda ke suatu tarikh baharu yang akan dimaklumkan kelak 

Pada 22 Oktober 2021, FINAS mengumumkan acara FFM31 ditetapkan bakal berlangsung pada 10 Disember 2020 setelah 18 bulan tertangguh dari tarikh asal . Penganjur bagaimanapun bertindak merahsiakan senarai calon Top 5 sehingga malam kemuncak, yang mana tiada perubahan daripada senarai filem yang dijuri ketika penjurian dibuat sebelum penangguhan sebelum ini . Ini bermakna, biarpun dianjurkan pada hujung tahun 2021, 55 filem yang bertanding dalam FFM kali ini adalah bukan dari tahun semasa , sebaliknya dari tahun 2019 hingga suku pertama 2020 .

Penganjuran
Acara FFM dianjurkan oleh Perbadanan Kemajuan Filem Nasional atau FINAS. Ketua Pegawai Eksekutif FINAS yang baharu iaitu Prof Dr. Mohd Nasir Ibrahim mengambil alih tugas sebagai Pengerusi FFM daripada penyandang jawatan terdahulu Encik Ahmad Idham yang sempat menyelesaikan sebahagian besar persiapan penganjuran edisi kali ini ketika masih dalam jawatan. Beliau dibantu oleh pengarah projek FFM31, Puan Rozita Wati Ridzwan

Penyiar rasmi adalah Radio Televisyen Malaysia, bersiaran di saluran RTM2 dengan kerjasama rakan strategik BERNAMA, ASWARA dan Jabatan Penerangan Malaysia. FINAS juga mendapat tajaan berupa saguhati wang tunai untuk diberikan kepada penerima piala bagi setiap kategori.

Pasukan Penerbitan
 Penerbit : Puan Rashidah Ali
 Penerbit Bersama : Encik Alfarizal Hassan
 Penerbit Eksekutif: Encik Ahmad Syazli Mohd Khair
 Penerbit Penyelaras : Encik Jamaluddin Bakar 
 Suara Latar : Encik Khairul Anuar Azmi

Pengacara, Penyampai Anugerah dan Persembahan
Pengemudi acara:- 
Acara permaidani merah dikendalikan oleh Nazruddin Habibur Rahman dan Natasha Shamin; manakala acara kemuncak dikemudikan oleh Sharifah Shahirah dan Awal Ashaari. 

Barisan penghibur:-
 Pengarah Muzik : Aubrey Suwito 
 M. Nasir dan Jamal Abdillah - "Ghazal Untuk Rabiah" petikan filem Ghazal Untuk Rabiah , segmen pembukaan
 Haqiem Rusli - "Ayuhlah" petikan filem Suatu Ketika
 Jaclyn Victor - "Kau Ilhamku" untuk segmen khas #KitaJagaKita
 Liza Hanim - "Di Mana Kan Ku Cari Ganti" untuk segmen belasungkawa
 Syafinaz Selamat - "Kali Terakhir Ku Lihat Wajahmu" dan "Sabar Menanti" untuk segmen penghargaan Ahmad Nawab
 Sabri Yunus & Issey Fazlisyam bersama kumpulan dikir barat Arjuna Sukma -  "Karoot Anugerah Sepanjang Zaman", penghargaaan Fauziah Nawi
 Mus - "Srikandi Cintaku" untuk penghargaan dan belangsungkawa Mamat Khalid
 Ella - "Standing In The Eyes of The World" untuk segmen penutup 

Barisan penyampai anugerah:- 
 Farah Ahmad (pra-majlis)
 Lim Mei Fen (pra-majlis)
 Raja Mukhriz (pra-majlis) 
 Imuda (pra-majlis)
 Adrian Teh (pra-majlis)
 Badaruddin Azmi  (Sinematografi)
 Fimie Don (Pelakon Kanak-kanak)
 Mimi Lana (Lagu Tema Asal Terbaik)
 AR Badul (Penyunting)
 Erra Fazira (Bintang Harapan Wanita)
 Lisa Surihani (Bintang Harapan Lelaki)
 Sangeeta Krishnasamy (Pengarah Harapan)
 Fauziah Ahmad Daud (Anugerah Khas Penggiat Belakang Tabir)
 Dr. Vimal Perumal (Cerita Asal Terbaik)
 Saw Teong Hin (Lakonlayar Terbaik)
 Sabri Yunus & Issey Fazlisham (Anugerah Khas Karyawan Sepanjang Zaman)
 Susan Lankester (Pelakon Pembantu Wanita)
 Liyana Jasmay (Pelakon Pembantu Lelaki)
 Faizal Hussein (Pelakon Wanita)
 Tiara Jacquelina (Pelakon Lelaki)
 Aziz M. Osman (Pengarah terbaik)
 Filem terbaik disampaikan oleh dif-dif kehormat - Tan Sri Annuar Musa (Menteri Komunikasi dan Multimedia), Dato Zahidi Zainul Abidin (Timbalan Menteri Komunikasi dan Multimedia), Dato Hj Mohamad Mentek (Ketua Setiausaha Kementerian Komunikasi dan Multimedia), Dato Zakaria Hamid (Pengerusi FINAS), Prof Dr Mohd Nasir Ibrahim (Ketua Pegawai Eksekutif FINAS merangkap Pengerusi FFM31)

Pemenang dan Calon Akhir

Anugerah Perdana
Sebanyak 9 buah piala dipertandingkan, tidak termasuk 6 anugerah khas. Penerima piala juga menerima hadiah berupa wang tunai ataupun galakan insentif, seperti dinyatakan pada setiap kategori.

Anugerah Cipta
Sebanyak 13 piala dipertandingkan . Penerima piala juga menerima hadiah berupa wang tunai bernilai RM5,000 daripada FINAS dan juga barisan penaja.  Beberapa kategori telah diumumkan ketika acara permaidani merah dan disiarkan secara langsung di laman Youtube FINAS .

Rujukan

Festival Filem Malaysia
2020 di Malaysia
2021 di Malaysia